[{"text_idx": "#000001", "text": "Drwy gydol y flwyddyn hon, mae rhaglen aml-chwaraeon 0-7 Oed Datblygu Chwaraeon Aura wedi parhau i ddatblygu a thyfu, gan ddarparu amrywiaeth o weithgareddau i blant yn Sir y Fflint."}, {"text_idx": "#000003", "text": "Eleni, rydyn wedi gweld plant yn dysgu sut i gerdded, rhedeg, neidio a datblygu eu sgiliau echddygol oherwydd y gweithgareddau amrywiol ac arloesol yn y sesiynau. Rydyn ni hefyd wedi gweld plant yn symud ymlaen o\u2019n dosbarth 0-3 Rhiant a Phlentyn i\u2019n clwb Aml-chwaraeon 4-7 oed."}, {"text_idx": "#000004", "text": "Mae cyfleoedd i weithio gyda gwahanol feysydd gwasanaeth a sefydliadau dros y flwyddyn yma hefyd wedi bod yn uchafbwynt i\u2019r ti\u0302m sy\u2019n rhedeg y rhaglen. Wrth edrych yn ol yn, dywedodd Bethan: \u201cRoeddem yn gyffrous i weithio ar y rhaglen Ffitrwydd, Bwyd a Darllen dros yr haf, a roddodd fwy o gyfleoedd i deuluoedd ymgysylltu a\u0302\u2019r rhaglen a hyrwyddo ein sesiynau. Wrth i\u2019r flwyddyn ddod i ben rydyn ni wedi cael dau ymweliad gan Mari o Cymraeg i Blant Sir y Fflint. Wnaeth Mari darllen a chanu i\u2019r plant yn Gymraeg, a byddwn yn parhau i annog y rhieni i fynychu ei sesiynau yn llyfrgelloedd Aura."}, {"text_idx": "#000005", "text": "Rydyn ni wrth ein bodd bod ein sesiynau Rhieni a Phlant 0-3 oed yn gysylltiedig a\u0302 llyfrgelloedd Aura, a bob amser yn mwynhau amser stori ar y diwedd. Mae straeon yn ffordd wych o annog symudiad corfforol felly mae\u2019r bartneriaeth hon yn ffordd wych ar gyfer datblygiad corfforol, yn ogystal a\u0302 bondio rhiant a phlentyn.\u201d"}, {"text_idx": "#000006", "text": "Wrth edrych ymlaen at yr hyn sydd o\u2019n blaenau, dywedodd Bethan: \u201cRydyn ni\u2019n edrych ymlaen at weld y rhaglen yn datblygu ymhellach yn y Flwyddyn Newydd ac yn bwriadu cyflwyno Dosbarth 0-3 Nain/Taid a Phlentyn Bach mewn partneriaeth a\u0302 rhaglen 60+ Aura. Rydyn ni hefyd yn bwriadu lansio dosbarth Aml-chwaraeon 4-7 ychwanegol mewn lleoliad newydd.\u201d"}, {"text_idx": "#000016", "text": "Pafiliwn Jade Jones y Fflint"}]